ฟินันซ่าปันผล112ล้าน2กองทุนได้ดีน้ำมันพุ่ง
บลจ.ฟินันซ่า เตรียมปันผล 2 กองทุน FAM GCF และ FAM EPIF ได้ดีน้ำมันพุ่ง
21 ส.ค. 2554

บลจ.ฟินันซ่า เตรียมปันผล 2 กองทุน FAM GCF และ FAM EPIF ได้ดีน้ำมันพุ่ง
นายธีรพันธุ์ จิตตาลาน กรรมการบริหารและประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ฟินันซ่า เปิดเผยว่า ราคาน้ำมันดิบที่เวสต์เท็กซัสปรับตัวเพิ่มขึ้น 35% ตั้งแต่ต้นปีจนถึงวันที่ 18 เม.ย. 2554 ส่งผลให้กองทุนเปิดหน่วยลงทุนฟินันซ่า โกลบอล คอมมอดิตี้ (FAM GCF) และกองทุนเปิดดัชนีธุรกิจพลังงานและธุรกิจปิโตรเคมีและเคมีภัณฑ์ (FAM EPIF) ที่ลงทุนอ้างอิงกับราคาสินค้าโภคภัณฑ์ ทำผลตอบแทนได้ดีอย่างต่อเนื่อง
สำหรับผลตอบแทนตั้งแต่ต้นปี 2553 ถึงวันที่ 18 เม.ย. 2554 ของกองทุน FAM GCF และ FAM EPIF อยู่ที่ 18.9% และ 45.5% ตามลำดับ โดย FAM GCF จะปันผลหน่วยละ 0.50 บาท ให้แก่ผู้มีชื่อในทะเบียน ณ วันที่ 22 เม.ย. 2554 กองทุน FAM EPIF จะจ่ายปันผลหน่วยละ 0.10 บาท ให้ผู้มีชื่อ ณ วันที่ 28 เม.ย. 2554 จ่ายเงินวันที่ 12 พ.ค. 2554 รวมสองกองทุนเป็นเงิน 112 ล้านบาท
กองทุน FAM GCF เป็นกองทุนรวมหน่วยลงทุนที่ลงทุนในต่างประเทศ โดยกองทุนหลัก CMCI Tracking Fund เน้นลงทุนในสินค้าโภคภัณฑ์ ตั้งแต่จัดตั้งกองเมื่อวันที่ 2 ก.พ. 2550-25 ก.พ. 2554 อยู่ที่ 17.94% ส่วน FAM EPIF เป็นกองทุนรวมดัชนีที่เป็นกองทุนรวมตราสารทุนให้ผลตอบแทนใกล้เคียงกับผลตอบแทนดัชนีธุรกิจพลังงาน ปิโตรเคมี และเคมีภัณฑ์ ตั้งแต่ตั้งกองวันที่ 21 ส.ค. 255125 ก.พ. 2554 อยู่ที่ 50.48% m